ЧРЕЗ ПРЕДСЕДАТЕЛЯ НА

НАРОДНОТО СЪБРАНИЕ

ДО

Г-ЖА ТЕМЕНУЖКА ПЕТКОВА

МИНИСТЪР НА ЕНЕРГЕТИКАТА

**ВЪПРОС**

от Чавдар Георгиев, народен представител от ПГ „БСП-лява България“

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание внасям въпрос

**ОТНОСНО:** изпълнение от Консорциум IBERDROLA INGENIERIA Y CONSTRUCCION S.A.U. и BELGOPROCESS NV на проект, финансиран от Международен фонд „Козлодуй“

**Уважаема г-жо Петкова**,

Във връзка с изпълнение на Договор № 394000001 от 16.04.2009 г. по проект 5в „Съоръжение с висок коефициент на редуциране на обема на твърди радиоактивни отпадъци в АЕЦ „Козлодуй“ – проект, финансиран от Международен фонд „Козлодуй“, моля, за отговор на следното:

* на какъв етап, към момента, е изпълнението на посочения договор? Кога следва и кога се очаква неговото окончателно изпълнение и въвеждането в експлоатация на съоръжението?
* какво, до момента, е изпълнил Консорциум IBERDROLA INGENIERIA Y CONSTRUCCION S.A.U. и BELGOPROCESS NV в качеството му на изпълнител, има ли просрочени дейности и задължения от негова страна?
* какви са предвидените в договора неустойки за забавено или лошо неизпълнение на задължения от страна на Консорциума, има ли начислени и предявени такива?
* има ли спор между страните по договора във връзка с неговото тълкуване и изпълнение? и
* какво, към днешна дата, е получил Консорциумът в качеството му на изпълнител на договора?

 Моля, отговорът да бъде в писмен вид.

София, 09.04.2015 г. Чавдар Георгиев:

 (н.п. от ПГ БСП лява България)